100.000 barnshafandi konur í bráðri hættu á flóðasvæðunum í Pakistan Tugir þúsunda nýbura og mæðra þeirra gætu verið í mikilli hættu á svæðunum sem urðu fyrir mestri eyðileggingu af flóðunum í Pakistan . Barnaheill – Save the Children veita þessum viðkvæmu mæðrum og börnum nauðsynlega heilbrigðisþjónustu við mjög erfiðar aðstæður . Milljónir fjölskyldna þjást enn af völdum flóðanna . Að minnsta kosti hálf milljón barnshafandi kvenna hefur orðið fyrir barðinu á afleiðingum flóðanna . Samkvæmt upplýsingum frá Sameinuðu þjóðunum , eiga ríflega 100.000 þessara kvenna að fæða á næstu mánuðum . Margar þessara kvenna mun þurfa að eiga börn sín í bráðabirgðaskýlum , án aðgangs að hreinu vatni og heilbrigðisþjónustu og , oftar en ekki , umkringdar af menguðu flóðavatni . „ Fyrir flóðin , var dánartíðni smábarna í Pakistan mjög há ; eitt af hverjum tuttugu börnum dó innan við mánuð eftir fæðingu . „ Við erum að fást við ástand sem stefnir lífi barna í voða , “ segir Sonia Khush . „ Til þessa hefur Barnaheill – Save the Children náð til 160 þúsund manna í gegnum bráðaheilbrigðisþjónustu og dreifingu á matvælum , tjöldum , grunnbúnaði fyrir skýli , hreinlætisbúnaði og öðrum varningi . Hjálparstarfsmenn samtakanna hafa aðstoðað konur og börn þeirra við mjög erfiðar aðstæður . Abida , sem var ófrísk af sínu fyrsta barni , neyddist til að flýja heimili sitt . Hún átti barnið sitt í skóla þar sem 2000 manns höfðu leitað